Document ID: 31994R2980

31994R2980
L 315/2
JURNALUL OFÍCIAL AL UNIUNII EUROPENE
REGULAMENTUL (CE) NR. 2980/94 AL COMISIEI
din 7 decembrie
de instituire a unor contingente cantitative la import pentru produse textile din categoriile 146A și 146B originare din Republica Populară Chineză și de modificare a anexelor IV și V la Regulamentul (CE) nr. 517/94 al Consiliului privind regimul comun aplicabil importurilor de produse textile din anumite țări terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 517/94 al Consiliului din 7 martie 1994 privind regimul comun aplicabil importurilor de produse textile din anumite țări terțe care nu sunt reglementate de acorduri, protocoale sau alte înțelegeri bilaterale sau de alte regimuri comunitare specifice de import (1), astfel cum a fost modificat ultima dată prin Regulamentul (CE) nr. 2798/94 (2), în special articolul 3 alineatul (3) și alineatul (5) coroborat cu articolul 25 alineatul (4),
întrucât articolul 3 alineatul (3) din Regulamentul (CE) nr. 517/94 prevede că produsele textile enumerate în anexa V, originare din țările indicate în acesta nu pot fi importate în Comunitate decât cu condiția introducerii unei limite cantitative anuale în conformitate cu procedura corespunzătoare prevăzută la articolul 25;
întrucât Comisia a fost sesizată cu cererile a două state membre privind introducerea contingentelor la import pentru produsele care fac parte din categoriile 146A și 146B, din Republica Populară Chineză în vederea îndeplinirii anumitor cerințe ale pieței; întrucât, în urma deliberărilor, comitetul constituit în temeiul articolulului 25, a considerat adecvat, având în vedere în special starea industriei comunitare, să se stabilească limite cantitative anuale de 15 și, respectiv, 110 tone, care vor fi aplicate importurilor în Comunitate de produse care fac parte din categoriile 146A și respectiv 146B originare din Republica Populară Chineză de la data intrării în vigoare a prezentului regulament; întrucât, în consecință, este necesar să se modifice anexele IV și V la Regulamentul (CE) nr. 517/94 și să se prevadă, pentru a se asigura securitatea juridică, că gestionarea acestor contingente se va efectua în conformitate cu procedura menționată la articolul 17 din respectivul regulament;
întrucât măsurile prevăzute în prezentul regulament sunt în conformitate cu avizul comitetului înființat prin Regulamentul (CE) nr. 517/94,
ADOPTĂ PREZENTUL REGULAMENT:
Articolul 1
Importul în Comunitate de produse textile care fac parte din categoriile 146A și 146B originare din Republica Populară Chineză este supus limitelor cantitative anuale de 15 și, respectiv, 110 tone, care urmează să fie gestionate în conformitate cu procedura prevăzută la articolul 17 din Regulamentul (CE) nr. 517/94.
Articolul 2
Anexele IV și V la Regulamentul (CE) nr. 517/94 se modifică în conformitate cu anexa la prezentul regulament.
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 decembrie 1994.

Labels: 1
3
18